Hilla Group

Hilla Group Oyj (vuoteen 2021 KPK Yhtiöt Oyj) on vuonna 1917 perustettu kirjapainotoimintaan, sanomalehtien julkaisuun ja verkkopalveluihin keskittyvä mediakonserni. Hilla Group julkaisee useita sanomalehtiä, pitää yllä verkkopalveluja sekä harjoittaa paino-, jakelu-, kiinteistö-, tapahtuma- ja julkaisutoimintaa. Tunnetuimmat tuotteet kotimaassa ovat sanomalehdet Keskipohjanmaa ja Kainuun Sanomat sekä kirjapaino Botnia Print.  

Konsernin toimitusjohtajana on toiminut helmikuusta 2020 lähtien Mikko Luoma. Häntä aiemmin vuosina 2011-2020 toimitusjohtajana toimi Vesa Pihlajamaa Vuodesta 2009 vuoteen 2011 konsernin toimitusjohtajana toimi Antti Porko. Porkon edeltäjä oli 1988–2009 Eino Laukka.

Yhtiön hallituksen puheenjohtaja on helmikuusta 2020 lähtien ollut Vesa Kaunisto. Häntä ennen puheenjohtajana toimi Mikko Luoma vuodesta 2018. Luoma valittiin KPK Yhtiön toimitusjohtajaksi lokakuussa 2019.

Heinäkuussa 2008 Keski-Pohjanmaan Kirjapaino Oyj myi Kokkolan Kosilassa omistamansa kiinteistön ja tontin osuuskauppa KPO:lle. Keski-Pohjanmaan Kirjapaino Oyj jatkoi tiloissa vuokralaisena syksyyn 2010 saakka. Marraskuun alusta 2010 lähtien Keskipohjanmaa-lehden toimitus, markkinointi, yhtiön hallinto ja konserniin kuuluva Kosila Digimedia ovat olleet Kokkolan Rantakadulla sijaitsevassa Mediakulmassa. 

Hilla Group Oyj:n ja HSS Media Ab:n yhteisesti omistama painotalo Botnia Print painaa noin kuuttakymmentä lehteä. Omistajayhtiöiden omien lehtien osuus Botnia Printin liikevaihdosta on noin 75 prosenttia ja ulkopuolisten lehtien noin 25 prosenttia. Hilla Groupin omistusosuus painoyhtiöstä on 65 ja HSS Median 35 prosenttia. 

Konsernin kustannusyhtiöt Keski-Pohjanmaan Kustannus Oy ja Jokilaaksojen Kustannus Oy liitettiin emoyhtiöön syyskuussa 2009.

Vuonna 2021 KPK Yhtiöt osti Suomalainen Lehtipaino -konsernin osake-enemmistön. Tämän myötä yhtiön medialiiketoiminta laajeni koskettamaan lähes puolta Suomea. 

Toukokuussa 2021 Keskisuomalainen Oyj osti Ilkka-Yhtymä Oyj:n osakkeita KPK Yhtiöt Oyj:ltä yhteensä 4,45 miljoonalla eurolla.

Keski-Pohjanmaan Kirjapaino Oyj:n yhtiökokous 25.4.2019 päätti muuttaa yrityksen nimeksi KPK Yhtiöt Oyj, koska yrityksen liiketoiminta oli kasvanut laajemmaksi kuin mitä entinen kirjapainoaikaan viittava nimi antoi olettaa. Lokakuussa 2021 KPK Yhtiöt Oyj muutti laajentuneen yhtiön nimen Hilla Group Oyj:ksi.

Hilla Group Oyj
 Tietohallinto ja kehitys
 Taloushallinto ja kiinteistöt
 HR ja viestintä

Julkaisut

Maakuntamediat:

Keskipohjanmaa
Kainuun Sanomat
Paikallismediat:
Haapavesi-lehti
Inarilainen
Kalajokilaakso
Kalajokiseutu
Kittilälehti
 Kuhmolainen
Lestijoki
Luoteis-Lappi
Meän Tornionlaakso
Nivala-lehti
Perhonjokilaakso
 Sompio
 Sotkamo-lehti
 Ylä-Kainuu
Kaupunkimediat:
 Enontekiön Sanomat
 Kalajaska
 Kokkola-lehti
 Koti-Kajaani
 Kotikulmilta
 Koti-Lappi
 Kuusamon Seutu
 Pietarsaaren Sanomat
 Selänne-lehti
Matkailumediat:
 Aalto
 Erä-Kainuu
 Kemijärvi News
 Talvi-Kuhmo / Kesä-Kuhmo
 Kulta-Lapin Kesä
 Saariselän Sanomat
 Tunturilapin Huiput
 Vuokatti News 

Mainos ja viestintäpalvelut
 Tunturi-Lapin Paino
 Mainoslinja

Uudet Mediaratkaisut

 Creamedia

 KPK Events
Lipputoimisto

 Kosila

 Jopox

Painaminen ja jakelut

 Botnia Print
Suomalainen Lehtipaino
 KP Jakelu
 Kokkolan Jakelu
SLP Jakelu

Lähteet

Kirjallisuutta 
Kivelä, Pekka (toim): Keskellä elämää. Keskipohjanmaa 1997-2017. Kokkola: Keski-Pohjanmaan Kirjapaino. 2018. ISBN 978-952-68998-0-0 (sid) ISBN 978-952-67450-9-1 (epub)

Aiheesta muualla 
Hilla Group Oy
 Keskipohjanmaa
 Osakehistoriaa Pörssitiedon nettisivuilla
Kalajokilaakso
Haapavesi-lehti
Kalajokiseutu
Kokkola-lehti
Nivala-lehti
Lestijoki
Perhonjokilaakso
Pietarsaaren Sanomat
Selänne
Creamedia
Kosila
Jopox

Suomalaiset viestintäyhtiöt
Suomalaiset kirjapainot